Loeiz Dujardin

Loeiz Dujardin (Louis Marie Dujardin e marilhoù an ti-kêr), ganet e (Lokournan, 17 a viz Mae 1885 ha marvet er gêr-se d'an 21 a viz Ebrel 1969) a oa mezeg eus e vicher hag ur skrivagner brezhonek ha gallek war an istor hag al lennegezh vrezhonek war e amzer vak. Engouestlet e voe gant ar Bleun-Brug dre ma oa ur c'hatolik gredus hag en doe kenlabouret kalz gant Yann-Vari Perrot. Degemeret e voe e Goursez Breizhh e 1911 hag e kemeras anv-drouiz Loeiz Lokournan pe Loeiz Lok a implije evit e skridoù brezhonek. Prezidant ar Bleun-Brug hag Emgleo Breiz e voe.
Meur a anv-pluenn en deus bet : Lok, Lokorn, Lodu, Ar Medisin, Ar furcher brezhonek, Falco, Mab Koad an EdLukian Raoul, Geriadur ar skrivagnerien ha yezhourien, Al Liamm, 1992, p. 94< 2-7368-0034-6}}..

Buhez
Genidik e oa eus Lokournan e Bro-Leon. Desavet e voe gant ur voereb kozh, rak mervel a reas e vamm, Mari Troadeg, pa c’hanas he bugel, e-pad ma voe aet e dad, Dezire Dujardin, da vrezeliñ en Tonkin. Pa voe hennez deuet d'ar gêr en-dro e c'hellas gounid kalz arc'hant diwar e vicher plaser war ar marc'hadoù e Lokournan ha Lesneven hag diwar e varregezhioù evel kizeller. Goude ar skol e Lokournan hag e Lesneven ez eas e vab yaouankañ da studiañ ar vezegiezh, da Roazhon da gentañ ha da v-Montpelhièr da c’houde, e-lec'h e reas anaoudegezh gant izili ar Felibrige. E Naoned e voe prezidant Breuriezh ar Studierien Vreton. Tapout a reas, da 27 vloaz, e zoktorelezh war ar vezegiezh gant un dezenn anvet « Basse-Bretagne et Bas-Bretons : étude d’hygiène » ("Breizh-Izel ha Breizhizeliz : studiadenn war ar yec’hedouriezh")World Cat. Distreiñ a reas da Lokournan hag eno e tremenas e vuhez evel mezeg familh.

E-pad ar Brezel-bed Kentañ ez eas d’an arme ha mezeg-surjian e voe war an talbenn adalek an 20 a viz Here 1914. Chom a reas d’ober war-dro ar soudarded c’hloazet, darn e amzer e Verdun, betek an 12 a viz Meurzh 1919, war-bouez ur pennad e 1917 ma voe adkaset en a-dreñv dre ma oa klañv. Anvet e voe da varc’heg en urzh al Lejion a enor, evit ar perzh a gemeras er brezel-bed kentañ. E 1939 e voe galvet d’an arme adarre, met chom a reas e Breizh, evel rener ospital-soudarded Landreger da gentañ hag e Trebeurden da c’houde.
Lakaat a reas da embann meur a bennad e-barzh kazetennoù al luskad broadelour e-pad an Eil Brezel-bed, met ne voe ket rebechet an dra-se dezhañ e mare an DieubidigezhMeneget eo gant Lionel Henry, (Dictionnaire biographique du mouvement breton) ma kemeras perzh en Harzherezh e-pad an Dalc'hidigezh.. Adkemer a reas e skridoù relijiel pe istorel evit ar Bleun-Brud adsavet hag evit ar rannvroelourien bodet tro-dro da Emgleo Breiz.

Ar gouizieg
E-kichen e vicher mezeg e pledas a-zevri, a-hed e vuhez, gant studiadennoù war istor Breizh, ar brezhoneg hag e lennegezh. Degemeret e voe evel oviz e Gorsedd Breizh, dalc'het e Karnoed  e 1911, gant an anv barzh Loeiz Locronan pe Loeiz LokPhilippe Le Stum, Le néo-druidisme en Bretagne, Éditions Ouest-France, 1998, p. 122. .D'ar mare-se ivez e oa ezel eus Kevredigezh Vroadel Breizh (U.R.B.), met kuitaat a reas ar strollad-se e miz Gwengolo 1911, e-pad kendalc'h Lokournan.Le néo-druidisme en Bretagne, pp. 127-129. Prezidant ar Bleun-Brug e voe eus 1920 da 1927. Etre 1922 ha 1925 e reas war-dro Emgleo Sant Iltud, ur gevelouri katolik savet evit embann ha skignañ levrioù brezhonek kristen. Sevel a reas pennadoù en ur bern kelaouennoù, brezhonek ha gallek : Feiz ha Breiz (pennadoù war ar yec’hed, dreist-holl, etre 1912 ha 1928), Gwalarn, Sav, Arvor (pennadoù sinet Loeiz Lok diwar-benn ar skrivagnerien vrezhonek), Kaierou Kristen, Kroaz Breiz, Bleun-Brug, Mouez Sant Ronan (kannadig Lokournan), Al Liamm, Brud, Les Cahiers de l'Iroise. Kenlabourañ a reas gant Emgleo Breiz hag ez eas da verour e kelaouenn lennegel, Brud, pa voe krouet e 1957. Mont a reas da eil prezidant Emgleo Breiz da c'houde.
Ezel ar Société archéologique du Finistère hag ar Société d'Histoire et d'Archéologie de Bretagne e voe.

Oberennoù
brezhoneg
 Kan bale pôtred Loukournan. E-barzh Kroaz ar Vretoned, niv. 352, 1912.
 Sant Ronan, Brest, Imprimerie de la Presse libérale, 1935. Brassellet d'an 8 a viz Kerzu 2023.
, 95 p.* Lanber, eur barrezig a Vro-Leon, Moullerezh Kreiz, Roazhon, 1942
 Gwerz Lazadeg Skolidigou Itron Varia Montroulez, Moulerez ar C’hastell, Brest, 1943
 Eun dournskrid koz : danvez evit levrlennadurez ar c'hoariva brezonek (asamblez gant Gwilherm Berthou-Kerverzhiou). E-barzh Gwalarn, niv. 131.
 An Aotrou Yann-Vari Perrot. E-barzh Feiz ha Breiz, 1944.
 Charles de Gaulle, brezhoneger ha brogarour. E-barzh Al Liamm, niv. 14,, 1949.
 Hor Skrivagnerien (dastumad eus pennadoù Dujardin embannet er gelaouenn Arvor), levrenn 1 (1992) ha levrenn 2 (1995), Mouladurioù Hor Yezh

galleg
 Saint Ronan. Notes sur sa vie et sur son culte, Brest, Imprimerie de la Presse libérale, 1935 ; eil embannadur adwelet ha kresket e 1935 (brassellet d'an 1añ a viz Kerzu 2023). 
 La Vie et les Œuvres de Jean-François-Marie-Maurice-Agathe Le Gonidec : Grammairien et Lexicographe breton, 1775-1838, rakskrid gant Pêr ar Rouz, Brest, Imprimerie Commerciale & Administrative, 1949.
 Matériaux pour servir à l’histoire de la langue bretonne : les œuvres en langue bretonne du R.P. Julien Maunoir, 1606-1683, embannet gant an oberour, 1958.
 Toponymie de la côte bretonne entre le Conquet et Argenton, enquête de Louis Dujardin, Paris, Imprimerie nationale, 1953.
 Toponymie nautique de l'île de Batz et de ses abords, enquêtes de Louis Dujardin-Troadec et Alain Le Berre, Paris, Imprimerie nationale, 1965
 Calendriers iconographiques anglais de 1525 et 1396, inspirateurs probables des cartographes bretons du Conquet (XVIe siècle), Louis Dujardin-Troadec, Paris, 1965
 Les cartographes Bretons du Conquet, la navigation en images, 1534-1650, rakskrid gant Henri Dyèvre, pennad-digeriñ gant Michel Mollat, Brest, Imprimerie Commerciale & Administrative, 1966

 Enorioù 
 Marc'heg el Lejion a enor, evit e gundu e-pad ar Brezel-bed kentañ (1937)Lukian Raoul, Geriadur ar skrivagnerien hag ar yezhourien vrezhonek… , p. 94..

 Levrlennadur 
 Yann Bouëssel du Bourg, "Un érudit breton Louis-Marie Dujardin (1885-1969)". E-barzh Dalc'homp Soñj, niv. 17, 1986. 
 Lukian Raoul, Geriadur ar skrivagnerien ha yezhourien, [Embannadurioù[Al Liamm]], 1992.  
 Lionel Henry, Dictionnaire biographique du mouvement breton, Yoran Embanner, 2013. . Pennad : Dujardin, Louis-Marie.
 Georges Cadiou, Emsav : dictionnaire critique, historique et biographique, 2013. . Pennad : Dujardin, Louis.
ArMen, niv. 198, janvier-février 2014, Louis Marie Dujardin, médecin photographe, gant Audrey Civran
 Noëlle Irvoas-Chapel, Un érudit breton Louis-Marie Dujardin (1885-1969),  Emembann, 2024. Karnedoù Loeiz Dujardin eilet hag addispleget gant e verc'h-vihan.
 François Labbé, "Un érudit breton Louis-Marie Dujardin (1885-1969) par Noëlle Irvoas-Chapel, 2024. Enlinenn war Agence Bretagne Presse, 22 Eost 2024. Berradur buhez Loeiz Dujardin.

Liammoù divaez
Dalc’had luc’hskeudennoù L. Dujardin e Dielldi-departamant Penn-ar-Bed
 Loeiz Dujardin, aterset gant ar skinwel e Plouarzhel - INA

 Notennoù ha daveennoù 

Rummad:Skrivagnerien Breizh
Rummad:Skrivagnerien vrezhonek an XXvet kantved
Rummad:Skrivagnerien c'hallek
Rummad:Buhezskriverien
Rummad:Bleun-Brug
Rummad:Embann brezhoneg
Rummad:Emgleo Breiz
Rummad:Ganedigezhioù 1885
Rummad:Izili ar Goursez
Rummad:Emsaverien Breizh
Rummad:Marvioù 1969
Rummad:Marc'heien al Lejion a enor